|  |  |  |  |
| --- | --- | --- | --- |
| **ОБЩИНА СИМЕОНОВГРАД**6490, Симеоновградпл.”Шейновски” № 3тел.:03781/23-41; факс 03781/20-06e-mail: obshtina\_simgrad@abv.bgobshtina@simeonovgrad.bg |  | **SIMEONOVGRAD MUNICIPALITY**6490, Simeonovgrad ”Sheinovski” sq. № 3tel.:+359 3781/23-41; fax.: +359 3781/20-06[www.simeonovgrad.bg](http://www.simeonovgrad.bg)  |  |

**ОБЯВЛЕНИЕ ЗА КОНКУРС**

за заемане на длъжността

**„РЪКОВОДИТЕЛ НА ЗВЕНО ЗА ВЪТРЕШЕН ОДИТ“ в Община Симеоновград, при следните условия:**

**І. МИНИМАЛНИ И СПЕЦИФИЧНИ ИЗИСКВАНИЯ ЗА ЗАЕМАНЕ НА ДЛЪЖНОСТТА:**

- Длъжността **„Ръководител на звено за вътрешен одит“** се заема по служебно правоотношение;

 - Изисквана минимална квалификационна степен за завършено образование: „Магистър“;

-Професионален опит: 4 години стаж, от които най-малко 3 години в областта на вътрешния или външния одит;

- Минимален ранг за заемане на длъжността: III младши съгласно КДА – 6, ръководно ниво 6Б;

 -Професионална област: финанси, икономика, право;

 - Кандидатите за заемане на длъжността, трябва да отговарят на разпоредбите на чл.7, ал.1 и ал.2 от ЗДСл;

-Кандидатите за заемане на длъжността трябва:

– да са дееспособни лица;

– да не са осъждани за умишлено престъпление от общ характер и да не са лишени по съдебен ред от правото да заемат съответната длъжност;

– да притежават сертификат „вътрешен одитор в публичния сектор”, издаден от министъра на финансите след успешно положен изпит съгласно разпоредбите на чл. 53 от Закона за вътрешния одит в публичния сектор (ЗВОПС) или да притежават валиден международно признат сертификат за вътрешен одитор.

*(За ръководител на вътрешния одит не може да бъде назначавано лице, когато:*

*1. е работило в организацията през последната една година по трудово или служебно правоотношение, освен като вътрешен одитор;*

*2. е работило през последните две години по трудово или служебно правоотношение като ръководител на организацията или нейни подчинени структури;*

*3. негов съпруг, лице, с което се намира във фактическо съжителство, роднина по права линия без ограничения, по съребрена линия до четвърта степен включително или по сватовство до четвърта степен включително, работят или са работили на ръководна длъжност в организацията през последните две години.*

**ІІ. ОПИСАНИЕ НА ДЛЪЖНОСТТА:**

Ръководител на звено за вътрешен одит ръководи звеното за вътрешен одит в Община Симеоновград в съответствие с изискванията на Закона за вътрешния одит в публичния сектор, Международните стандартите за професионална практика по вътрешен одит, Етичен кодекс на вътрешните одитори, утвърдена от министъра на финансите методология за вътрешен одит в публичния сектор, нормативната уредба и вътрешните актове на Общинска администрация - Симеоновград.

**III. Минимален размер на основната заплата** 933 лева ( основният размер на заплатата за длъжността се определя в зависимост от професионалния опит на спечелилия конкурса кандидат, съгласно нормативните актове, определящи възнаграждението)

**IV. ДОПЪЛНИТЕЛНИ ИЗИСКВАНИЯ ЗА ЗАЕМАНЕ НА ДЛЪЖНОСТТА:**

* Познаване на действащата законодателна уредба в Република България, имащи отношение към длъжността:
* Закон за администрацията;
* Закон за държавния служител;
* Закон за местното самоуправление и местната администрация;
* Закон за финансовото управление и контрол в публичния сектор;
* Закон за публичните финанси;
* Закон за вътрешния одит в публичния сектор;
* Закон за обществените поръчки
* Закон за счетоводството.
* Познаване на вътрешно нормативната уредба – Устройствен правилник на общинска администрация Симеоновград, Етичен кодекс и др.;
* Необходими компетентности –управленска, работа в екип, комуникативност, ориентация към резултати, дигитална, професионална, фокус към клиента.

**V. НЕОБХОДИМИ ДОКУМЕНТИ ЗА УЧАСТИЕ В КОНКУРСА:**

- Заявление за участие в конкурса – *по образец (Приложение №3 към чл.17, ал.2 от НПКСД);*

- Декларация от кандидатат по чл.17, ал.3, т.1 от НПКСД за неговото гражданство, както и за обстоятелствата, че е пълнолетно, не е поставено под запрещение, не е осъждано за умишлено престъпление от общ характер на лишаване от свобода и не е лишено по съответен ред от правото да заема определена длъжност; – *по образец;*

- Копия от документи за придобитата образователно-квалификационна степен, допълнителна квалификация и правоспособност, които се изискват за длъжността; ако дипломата на кандидата за придобито в Република България образование е вписана в Регистъра на завършилите студенти и докторанти, в заявлението се посочват номер, дата и издател на дипломата, а ако документът за признаване на придобитото в чужбина образование е вписан в регистрите за академично признаване на Националния център за информация и документация, в заявлението се посочват номер, дата и издател на документа за признаване, като копие на диплома не се прилага;

- Копие на Сертификат „Вътрешен одитор в публичния сектор“ издаден от министъра на финансите или валиден международно признат сертификат за вътрешен одитор;

-копие на документите, които удостоверяват продължителността на професионалния опит (трудова книжка/служебна книжка или друг документ удостоверяващ трудов стаж и професионален опит).

- CV-европейски формат;

**Забележка:** Копията на документите се заверяват от лицето с гриф „Вярно с оригинала“ и подпис.

**Място и срок за подаване на документите: Документите за участие в конкурса се представят лично от кандидатите или от техен упълномощен представител в** сградатана ОбА Симеонвград, пл.Шейновски №3, етаж 1, стая №3 всеки работен ден от 08.00 ч. до 17.00ч. **в срок до 05.03.2025г.Документи може да се подават и по електронен път на електронна поща** obshtina@simeonovgrad.bg, като в този случай документите следва да бъдат подписани от кандидата с електронен подпис.

Длъжностната характеристика за длъжността е на разположение на кандидатите и се намира в Община Симеоновград, Гл.спец „Човешки ресурси“.

Българските граждани, които са преминали срочна служба в доброволния резерв по чл. 59, ал. 1 от Закона за резерва на въоръжените сили на Република България, се ползват с предимство при кандидатстване за работа в държавната администрация при постигнати равни крайни резултати от проведената процедура (чл.14, ал.4 от НПКПМДСл.)

**Общодостъпно място, на което ще се обявяват списъците или други съобщения във връзка с конкурса:** Сградата на ОбА Симеонвград, пл.Шейновски №3, етаж 1, табло за обяви.

**VI. НАЧИН НА ПРОВЕЖДАНЕ НА КОНКУРСА:**

**1 етап** – решаване на тест ;

**2 етап** - интервю с допуснатите кандидати.

 Теми на интервюто:

* Закон за администрацията;
* Закон за държавния служител;
* Закон за местното самоуправление и местната администрация;
* Закон за финансовото управление и контрол в публичния сектор;
* Закон за публичните финанси;
* Закон за вътрешния одит в публичния сектор;
* Закон за обществените поръчки
* Закон за счетоводството.

Документи постъпили след предварително обявения срок или не според изискванията няма да бъдат разглеждани.

**МИЛЕНА РАНГЕЛОВА /п/**

*Кмет на Община Симеоновград*